Karang sebuah tulisan dalam bahasa Betawi yang bernada deskriptif dan panjangnya 1 paragraf.

Madang malêm barêng kêluargè bukan tibang kêgiatan madang sêmatè. Rutinitas êni punyè pêran pênting dalêm ngêbantu kitè jadi pribadi nyang sèhat amè sêimbang, baik sêcarè pisik, mèntal, sosial, atau èmosional. Sayangnyè, kêbiasèan êni udèh sêring diliwatin karna alêsan rèpot amè urusan masing-masing. Wayah pêrè adalah momèn nyang pas buat ngêlakuin rutinitas êni lagi. Nyang paling rêsêp dari madang malêm barêng adalah bisè ngêriung sêmbari bêtukêr cêritè mênarik nyang dialamin saban anggotè kêluargè. Orang nyang bêrani ngèksprèsiin idè amè pêmikiran mêrèka wayah madang malêm barêng kêluargè jugè bakal lêbih pêrcayè diri bêrpêndapêt di luar lingkungan rumèh. Dêngan ngêriung barêng sêmbari madang, kêangêtan hubungan kêluargè pun mangkin têrasè karnè bisè ngêrasèin ikêtan nyang kuat atu amè laèn.